นายกรัฐมนตรี เข้าปฏิบัติราชการที่ทำเนียบรัฐบาลตามปกติ ขณะที่เพจ “ลุงตู่ตูน” เตือนประชาชนอย่าหลงเชื่อข่าวปลอมประกาศสถานการณ์ฉุกเฉินยุบพรรคการเมือง
พลเอก ประยุทธ์ จันทร์โอชา นายกรัฐมนตรี และ หัวหน้าคณะรักษาความสงบแห่งชาติ หรือ คสช.เดินทางเข้าปฎิบัติราชการ ที่ตึกไทยคู่ฟ้า ทำเนียบรัฐบาลตามปกติ แม้จะไม่มีวาระงานอย่างเป็นทางการ        ขณะที่เพจเฟซบุ๊ก “ลุงตู่ตูน” โพสข้อความชี้แจงข่าวปลอม พร้อมขอประชาชนอย่าหลงเชื่อข้อความที่ส่งต่อกันทางไลน์ ใจความว่า จะมีการประกาศสถานการณ์ฉุกเฉิน ที่มีความร้ายแรง ฉบับที่ 1 ตั้งศูนย์อำนวยการแก้ไขสถานการณ์ มี พล.อ.อภิรัชต์ (คงสมพงษ์ ผู้บัญชาการทหารบก) เป็นผู้อำนวยการ ฉบับที่ 2 ให้ พ.ร.บ.พรรคการเมืองสิ้นสุดลง ไม่ยุบสภา แต่ยุบพรรคการเมือง ทำให้ ส.ส. 500 คนพ้นหน้าที่         โดยเพจเฟซบุ๊กดังกล่าว ระบุข้อความและภาพ ว่า ไลน์ข่าวปลอมใส่ร้ายพลเอกประยุทธ์ จันทร์โอชา นายกรัฐมนตรี ระบาดหนัก ขอให้ประชาชนใช้โซเชียลมีเดียอย่างมีสติ